# Језици осим енглеског - Да ли вам је потребна помоћ на вашем језику да бисте разумели овај вебсајт?

Имамо информације на језицима осим енглеског које ће вам помоћи да разумете стране инвестиције у Аустралији.

## Помоћ преводилаца и тумача

Ако не можете да пронађете информације на вашем језику, следећи линкови могу да вам помогну да контактирате службу која вам је потребна.

[Служба за превођење и тумачење - Translating and Interpreting Service (TIS) National](https://www.tisnational.gov.au/Non-English-speakers)

TIS National је служба у оквиру Министарства унутрашњих послова - Department of Home Affairs (DHA) - која ангажује тумаче преко телефона, 24 сата на дан, 7 дана у недељи. Ту службу можете да контактирате из било ког места у Аустралији по цени локалног позива, број телефона је 13 14 50.

[**Национална управа за акредитацију преводилаца и тумача - National Accreditation Authority for Translators and Interpreters (NAATI)**](http://www.naati.com.au/)

Да бисте нашли NAATI сертификованог или признатог преводиоца или тумача, можете да:

* погледате онлајн именик установе
* назовете NAATI на 1300 557 470 (само из Аустралије).

[**Жуте странице телефонског именика - Yellow pages**](https://www.yellowpages.com.au/)

Преводиоце и тумаче можете да нађете и у жутим страницама телефонског именика - Yellow Pages - под насловом „Interpreters (тумачи)" или „Translators (преводиоци)".

**[Services Australia – информације на језицима осим енглеског](https://www.servicesaustralia.gov.au/individuals/information-in-your-language)**

Services Australia има већи број преведених онлајн публикација, укључујући информације:

* за недавно пристигле досељенике
* за раднике који раде скраћено и повремено (part-time and casual workers)
* зависно о споразумима о социјалном осигурању између Аустралије и других земаља,
* о исплатама и услугама.

[**Услуге тумачења и превођења које пружа Services Australia**](https://www.servicesaustralia.gov.au/individuals/information-in-your-language#interpretertranslation)

Services Australia пружа бесплатне услуге тумачења и превођења да би вам се помогло у подношењу поверљивог захтева за исплате или услуге.

[**Министарство унутрашњих послова - Department of Home Affairs (DHA)**](https://immi.homeaffairs.gov.au/)

DHA има списак преведених ресурса са саветима за новопристигле досељенике и подносиоце молби за визе.

[**Аустралијска пореска управа - Australian Taxation Office (ATO) – информације на језицима осим енглеског**](https://www.ato.gov.au/General/Other-languages/)

ATO има онлајн публикације да би вам се помогло да разумете порески систем у Аустралији. Верзије су на располагању на арапском, асиријском, Auslan-у (аустралијском знаковном језику), бурманском, кинеском, хрватском, дарију, динки, шпанском, фарсију, грчком, хиндију, индонежанском, италијанском, јапанском, каренском, кмерском, македонском, руском, српском, сомалском, тајландском, турском и вијетнамском.